ming030890/wiki-yue-high-quality huggingface dataset:
蘇頌輝

蘇頌輝（英文：Desmond So，暱稱Dez，1977年8月8號—）係香港無綫電視男藝員，2008年加入無綫電視，主要喺明珠台做節目主持人。亦都化身「禮儀先生」，開公司帶頭推廣禮儀。
蘇頌輝老竇係糖尿科醫生蘇沛霖，阿媽係信和前商場推廣總經理蘇蔡潔蓮（Irene），本身喺美國普林斯頓大學畢業，喺花旗銀行做過嘢。
禾秧山

禾秧山（Wo Yang Shan）係香港第五高嘅山，海拔高771米，喺荃灣區，附近範圍劃咗入大帽山郊野公園。
禾稈草

禾稈草，或者就咁叫禾稈，係穀類植物乾咗嘅莖，而稻嘅禾稈草又叫稻草。

文化
禾稈草亦係廣東三寶嘅一寶。禾稈草農業社會嘅用途好多，四圍都見到，亦畀到人一個平凡嘅印像，所以廣東話有句「禾稈擒珍珠」或「禾稈冚珍珠」，好嘢冇人知，或未俾人搵到出嚟，亦有寓意有錢人唔曬命，外表睇唔出有錢。「識佢就係寶，唔識佢就係草」亦係另一句講禾稈草嘅用處，識得用就相當有價值。
禾獲甸拿

禾獲甸拿（Vojvodina）係塞爾維亞北部一個自治省，首府諾維薩德。
禾笛街

禾笛街（Wo Tik Street）係香港新界荃灣區一條街，北面接住沙咀道，南面接住楊屋道。
禾確特

禾確特（英文：Theo James Walcott，1989年3月16號—）係已掛靴英格蘭足球員，打左翼、右翼同前鋒。2005年由修咸頓過檔阿仙奴，一直冇得踢，直到2007年先開始上位，着14號波衫。2018年1月去咗愛華頓，之後返返修咸頓直到2023年夏天。佢喺2008年9月世界盃外圍賽為英格蘭足球代表隊連中三元贏克羅地亞足球代表隊4:1。2023年8月宣佈退役。
禾絲妮雅琪

禾絲妮雅琪（丹麥文：Caroline Wozniacki，1990年7月11號—）係丹麥女職業網球手，2005年開始打職業賽，曾經有67個禮拜攞全世界第一。
鐵拳英雄

《鐵拳英雄》（英文：The Righteous Fists），前名《唐人街》、《曼谷唐人街》，係香港無綫電視製作嘅懷舊電視劇，由陳展鵬、唐詩詠、陳山聰同姚子羚同領銜主演，並由伍允龍、元秋、王君馨、劉穎鏇、歐瑞偉同張國強聯合演出，監製文偉鴻。
呢套劇喺2019年1月開拍，5月剎青，原本安排喺2020年9月播出，但因為改播《C9特工》而被抽起，最後延遲到2022年1月播出，仲將劇名由《唐人街》改做《鐵拳英雄》。

故事大綱
1935年，步天下、連震山同埋路向東啱啱舉家移居泰國唐仁街，但係喺黑幫橫行霸道嘅全面操控下，居民苟且偷安，各家自掃門前雪，目睹唔公義都唔敢伸出援手。終於，身為八極拳傳人步天下忍無可忍，決定聯手身為詠春拳同埋八卦掌傳人嘅震山同埋向東，傳授武功予街坊，希望合力剷除當地惡霸王泉為民除害，但王泉派人擄走了佢哋三人嘅子女。三人趕到後，天下突然襲擊震山，而東就同惡霸同歸於盡(實情路向東係內奸，扮問候向天傷勢，向向天嘅頸部施針為實，令向天產生幻覺誤認震山係王泉，所以一直向震山攻擊)。此外，天下嘅大仔青雲為救震山同埋向東之子女而留下弟妹，其後更因大火而無法救出細佬妹。一夜之間，三家家破人亡，而且步家被認定為助紂為虐，應得有報應而飽受街坊欺凌，青雲帶埋阿媽，決定離開呢個傷心地......
事隔二十五年，青雲為咗尋找失蹤嘅細佬妹回到唐仁街……

被指刻意矮化同妖魔化美國
長期監察無綫電視嘅Facebook專頁「思思TVB的二三事」批評，喺第4集其中一個情節入面，唔單止將美國嘅軍官寫到係萬惡嘅奸國，仲為咗令套劇喺中國大陸出到街，直頭連美國都唔敢講全名，將佢河蟹成「M國」，而且仲要係喺同大陸制度有差別嘅香港都播有關嘅閹割版本。

錯誤以「馬打」稱呼警察被批評
呢套劇雖然以泰國為背景，但係入面經常不斷稱呼警察做「Mata」。事實上，泰文入面「警察」係Taam ruat，發音係「Dum栗」，而「Mata」其實係喺馬來西亞先會咁叫警察。對於劇組資料搜集有呢個嚴重出錯，而且三年都無人發現，有啲網民就批評實在大意。
鐵幕

鐵幕（英文：iron curtain）係指喺冷戰嗰陣將歐洲分成兩個受唔同政治影響區域嘅界線。
鐵托

鐵托（Josip Broz Tito，1892年5月7號—1980年5月4號），係南斯拉夫嘅政治強人，用威權手段統治咗南斯拉夫36年。
佢嘅統治手法，俾人叫做「鐵托主義」，史太林統治蘇聯嘅年代，蘇聯將「鐵托主義」定性做「修正主義」。「鐵托主義」嘅特點係：
工人自治：工人通過民主方式管理工廠嘅生產資料（土地、勞動、資本、企業精神），同西方嘅管理層控制生產資料，廠長負責決策，部門主管管理生產線嘅做法唔同。
身份認同：南斯拉夫係由六個社會主義共和國（馬其頓、塞爾維亞、波斯尼亞和赫塞哥維納、克羅地亞、斯洛文尼亞、黑山）組成，所以鐵托必需強調南斯拉夫人身份認同嚟掌控國家。
唔依附蘇聯：因為蘇聯曾經喺鐵托最需要嘅時候拋棄咗鐵托嘅遊擊隊，而二戰期間付出沉重代價、靠自己對抗納粹德國佔領，二戰結束之後，史太林將光復南斯拉夫嘅勝利完全歸功於蘇軍，再加上南斯拉夫同蘇聯喺意識形態上嘅差異，所以鐵托唔想同蘇聯走得太近。
唔結盟運動：1956年7月，鐵托同印度總理賈瓦哈拉爾·尼赫魯、埃及總統納薩喺南斯拉夫開會，會後嘅共同宣言表明：反對「將世界分成強而有力嘅國家集團」，呢個會係唔結盟運動嘅開始。
1980年5月4號，鐵托因病去世，享年88歲，結束咗37年嘅南斯拉夫總統職務，但係，佢嘅政治影響一直去到1992年南斯拉夫解體。
鐵嶺

鐵嶺（粵音：tit3 ling5；普通話拼音：Tieling）喺中國遼寧，家下係地級市，叫鐵嶺市。
鐵幕蒼穹

《鐵幕蒼穹》（Iron Sky）係一部2012年芬蘭、德國、澳洲合拍嘅科幻電影，由添莫華倫素拉執導。主演係茱莉亞黛絲、葛士奧圖、Christopher Kirby。
鐵戶裕史

鐵戶裕史（粵拼：tit3 wu6 jyu6 si2；日文：鐡戶 裕史(Tetsuto Hiroshi)；1982年9月28號—）係日本足球員，司職後衞，效力過佐賀楠葉，鳥棲砂岩，及松本山雅。
鐵扇公主

鐵扇公主係《西遊記》入面嘅角色，係個住芭蕉洞、揸芭蕉扇嘅妖精，亦係牛魔王老婆、紅孩兒阿媽。
米高·卡門

米高·卡門（英文：Michael Arnold Kamen；1948年4月15號—2003年11月18號），係美國作曲家、管弦樂團編曲人、指揮家、詞曲作家。
米雪露芝姬絲

米雪露芝姬絲（粵拼：mai5 syut3 lou6 zi1 gei1 si1，英文：Michelle Rodriguez，1978年7月12號—）係個美國女演員。佢喺2001年出道，出名嘅作品有《生化危機》、《反恐特警組》、《阿凡達》同《生化危機之滅絕真相》。
米露

米露（1989年7月21號—）係中國大陸女演員、模特兒。2007年參加CCTV《模特大賽》攞到全國女子冠軍而出道，近年喺影視圈發展，2014年出演電視劇《武媚娘傳奇》，飾演高陽公主。
米頓

米頓（John Milton，1608年12月9號—1674年11月8號）係英倫詩人，最出名作品係史詩《失樂園》。
米雪菲花

米雪 菲花（英文：Michelle Pfeiffer，1958年4月29號—）係美國電影女演員。成名作係1983年嘅《疤面煞星》，出名嘅作品有1992年電影《蝙蝠俠再戰風雲》做反派貓女，提名過奧斯卡金像獎最佳女主角獎亦得金球獎。
米馬爾·希南

米馬爾·希南（土耳其話：Mimar Sinan），本名科查·米馬爾·希南（奧斯曼土耳其話：قوجو معمار سنان آغا）、或者阿爾基迪特·希南尼（亞美尼亞話：Arkitekt Sinani）（1490年—1588年7月17號）係奧斯曼帝國蘇丹蘇萊曼一世、塞利姆二世同穆拉德三世嘅首席建築師同工程師。佢喺五十年間負責監督同起奧斯曼帝國跑主要建築物。超過三百座建築物都係用佢個名命名，除咗一啲樸素莊嚴嘅建築，好似古蘭經學校。
佢最出名嘅作品係埃迪爾內嘅思利米耶清真寺（Selimiye Mosque），最出名嘅就係伊斯坦堡嘅蘇萊曼清真寺。佢領導一個龐大嘅政府部門，訓練出一啲出名嘅建築師，包括賽德夫哈爾·穆罕默德阿加（Sedefhar Mehmet Ağa），佢係蘇丹艾哈邁德清真寺（Sultan Ahmed Mosque）嘅建築師。佢俾人睇做奧斯曼建築古典時期最偉大嘅建築師，成日同西方同一時代嘅建築師米開朗基羅做比較。米開朗基羅負責設計嘅聖伯多祿大殿同佢高超嘅建築設計技術喺伊斯坦堡並唔陌生，佢同達文西喺1502年收到奧斯曼帝國蘇丹巴耶塞特二世嘅委託，喺金角灣上起橋。

早年同背景
米馬·錫南喺伊斯坦布爾嘅半身像
米馬·錫南原名Joseph，佢出世喺安納托利亞開塞利附近一個叫阿厄爾納斯嘅細村度（根據蘇萊曼二世嘅命令所講）。
佢嘅出生日期有唔同講法，可能係1489年至1491年之間，又或者係1494年至1499年之間。 佢嘅民族背景有爭議，主要係亞美尼亞人、同卡帕多西亞希臘人之間。 一個支持佢係亞美尼亞人或希臘人背景嘅論點係塞利姆二世喺回曆981年賴買丹月7號（約公元1573年12月30號）頒布嘅法令，呢個法令批准咗錫南嘅請求，赦免佢嘅親屬唔使同開塞利嘅亞美尼亞社區一齊被流放到塞浦路斯島；呢個法令喺1930年6月至1931年5月期間嘅伊斯坦布爾土耳其期刊《土耳其歷史協會雜誌》度刊登過。Godfrey Goodwin話「奧斯曼帝國1571年征服塞浦路斯之後，當塞利姆二世決定將卡拉曼省嘅羅姆人（東正教基督徒）家庭遷移到塞浦路斯島嚟重新安置人口時，錫南為佢嘅家人求情，並獲得蘇丹議會嘅兩項命令，豁免佢哋唔使被遷移。」 根據幾個學者嘅講法，呢個意味住佢嘅家人係卡帕多西亞希臘人，因為嗰個地區唯一嘅東正教基督徒（羅姆人）就係講希臘語嘅。
錫南出生嘅地方阿厄爾納斯係一條冇亞美尼亞居民嘅希臘村，有啲學者認為呢個更加支持佢係希臘人嘅理論。 再者，喺希臘人撤離呢條村之前，村裏面有一個叫Taşçıoğlu（希臘文：Ταστσιόγλου）嘅卡帕多西亞希臘家庭聲稱錫南係佢哋家族嘅一員。
學者之中冇咁流行嘅理論包括錫南係阿爾巴尼亞人、甚至係猶太人、或者係基督教土耳其人。 根據大英百科全書，錫南可能係亞美尼亞人或希臘人。 希羅卡拉卡村有個當地傳統話錫南係保加利亞人出身，佢嘅家族來自嗰條村。 同時，土耳其學者亦都爭論話錫南嘅家族係土耳其嘅基督教。 1935年，一個由土耳其歷史學會委託嘅委員會甚至打開咗錫南嘅墓，量度佢嘅頭骨，為嘅係證明佢嘅土耳其「種族」血統。
錫南細個就幫佢老豆做嘢，所以到佢被徵召入伍嘅時候，已經對建築實務有好好嘅基礎。 喺托普卡匹皇宮圖書館有三份簡短嘅記錄（《無名氏文本》、《建築傑作》、《建築之書》），係錫南口述畀佢朋友兼傳記作者穆斯塔法·薩伊·切萊比聽嘅。喺呢啲手稿度，錫南透露咗佢年輕時同軍旅生涯嘅一啲細節。佢老豆被稱為「阿卜杜勒門南」（意思係「阿拉嘅僕人」），呢個係奧斯曼時期經常用嚟形容一個皈依伊斯蘭教嘅人嘅非穆斯林老豆嘅稱號。

軍事生涯
喺1512年，希南（Sinan）根據德夫希爾梅制度（devshirme）俾人徵召入奧圖曼帝國嘅軍隊服務。 佢俾人送去君士坦丁堡，接受訓練成為耶尼切里（Janissary）嘅軍官，並改信伊斯蘭教。 由於佢年紀太大，無辦法進入托普卡帕宮（Topkapı Palace）嘅恩德倫學校（Enderun School），所以佢被送去一間輔助學校學嘢。 有啲記錄話佢可能曾經喺帕加勒·易卜拉欣帕夏（Pargalı İbrahim Pasha）嘅學校做學徒，或者係嗰度攞到伊斯蘭名「Sinan」。起初佢學咗木工同數學，但因為佢嘅聰明才智同抱負，佢好快就幫助頂尖嘅建築師，並接受咗建築師嘅訓練。
喺之後六年裡面，佢仲訓練成為耶尼切里嘅軍官（acemioğlan）。根據有啲來源，佢可能有參加塞利姆一世（Selim I）最後一次嘅軍事行動，去羅德島（Rhodes），但當蘇丹過身嘅時候，呢個計劃就終止咗。兩年之後，佢見證咗貝爾格萊德嘅征服。喺新蘇丹蘇萊曼大帝（Suleiman the Magnificent）統治期間，佢以禁衛騎兵成員嘅身份，參與咗莫哈赤戰役（Battle of Mohács）。之後佢被晉升為御林軍隊長，並畀咗步兵學員隊指揮權佢。之後佢被派駐去奧地利，嗰度佢指揮第62火槍兵軍團（Rifle Corps）嘅Orta單位。 佢成為咗弓箭嘅高手，同時作為建築師，學識咗點樣識破結構嘅弱點嚟攻破佢哋。1535年佢以御林軍指揮官嘅身份參加咗巴格達戰役。1537年，佢參與咗科孚島（Corfu）、阿普利亞（Apulia）同摩爾達維亞（Moldavia）嘅遠征。
喺呢啲遠征期間，佢證明咗自己係一個能幹嘅建築師同工程師。當奧圖曼軍隊攻佔開羅之後，希南被晉升為總建築師，並獲得咗拆除任何不符合城市規劃嘅建築物嘅權力。[未記出處或冇根據] 喺東方戰役期間，佢幫手建設咗防禦工事同橋樑，好似跨過多瑙河嘅橋。佢仲將教堂改建成清真寺。喺1535年對波斯嘅戰役中，佢為軍隊建造咗艦艇，幫助炮兵跨過凡湖（Lake Van）。因為呢件事，佢獲得咗「Haseki'i」呢個稱號，成為蘇丹嘅護衛隊軍士（Sergeant-at-Arms），呢個職位相當於耶尼切里阿哈嘅地位。[未記出處或冇根據]
當切萊比·呂特菲帕夏（Chelebi Lütfi Pasha）喺1539年成為大維齊爾嘅時候，佢任命咗曾經喺佢指揮下服務嘅希南成為「幸福宅邸嘅建築師」（Architect of the Abode of Felicity）。呢個係一個偉大嘅事業嘅開始。呢個職位要求監督奧圖曼帝國內部嘅基建項目同物資流通。佢仲負責設計同建設公共設施，好似道路、水利工程同橋樑。多年來，佢將自己嘅職位轉變成為「帝國建築師」，建立咗一個龐大嘅政府部門，佢嘅權力甚至比佢嘅上司仲大。佢成為咗一個完整建築師團隊嘅首領，訓練咗一大班助手、副手同學生。[未記出處或冇根據]

作品
作為一個隨軍工程師，希南透過實踐嚟累積經驗，不單只係理論上。依一點似西方文藝復興時期嘅建築師伯魯乃列斯基同米開朗基羅。
喺米馬爾·希南開展建築師生涯個陣，奧斯曼建築依然好務實。建築物純粹將之前嘅建築物複製，剩係跟住基本嘅設計起。依啲建築物就好似一啲碎件揍合一齊，無一個完整嘅概念。建築師要描繪一啲助手同工頭睇得明嘅圖則，避免一啲新奇嘅起野意念。另外，當時嘅建築師喺設計上用過多嘅安全邊際，導致物料同勞工嘅浪費。希南逐漸轉變奧斯曼嘅建築習慣，革新之中改變傳統，達致完美。
米高·K·威廉斯

米高·K·威廉斯（Michael Kenneth Williams，1966年11月22號—2021年9月6號）係個美國演員。

逝世
威廉斯喺2021年9月6號過身，享年54歲。有報道話調查人員喺佢布魯克林嘅屋企裏面揾到毒品用具，認為佢吸毒過量而死。
語素文字

語素文字（粵拼：jyu5 sou3 man4 zi6；英文：logogram）係一種文字類型，主要「表達意思」，精確啲講即係每隻符號表示緊一隻字詞或者形態素。例如多數漢語傳統上用開嘅漢字，以及係古埃及嘅聖書體，就被指係屬於語素文字。
語義三角

語義三角（粵拼：jyu5 ji6 saam1 gok3；英文：Triangle of reference）係語義學上嘅一個概念，講緊「意思係乜嘢」依條基本問題。根據依一套諗法，一個語言符號——例如一隻字詞 ——會對應住兩樣嘢：
思緒或者參照體：個符號喺人腦海裡便對應乜嘢概念或者思緒；要留意嘅係，雖然啲人成日稱依個部份做思緒，參照體相關嘅認知過程唔一定有意識。
參照對象：指緊個符號對應嘅現實世界物體。
舉例說明，想像家陣有個以粵語做母語嘅人，佢聽到粵語樹（syu6）嘅語音，段語音係一個符號，會對應被認為屬於樹嘅現實物體（參照對象），又會對應語言使用者腦海入面樹依個概念（參照體）。

圖像表示
下圖幅圖係畫緊語義三角:Ch 1，源自 1923 年兩位英倫語義學學者嘅研究。

必然結果
睇埋：心智表徵
語義三角表示，語義學實會涉及心理學同腦神經學嘅嘢：某個人腦處理資訊，並且將符號、參照體、參照對象三樣嘢「連埋一齊」先至可以有意思出現——個人見到個參照對象，就會諗起個參照體同埋個符號，而佢聽到人講嘢嘅聲（感知到語言符號）又會自然諗起相應嘅參照體同埋參照對象；因此，研究者一定要考慮人腦點樣處理同表達依啲概念，而認知心理學同腦神經學就係研究依啲嘢嘅。
語義角色標籤

例如攞句噉嘅粵文句子做 input：「瑪莉賣咗嗰本書俾阿莊。」一個曉做語義角色標籤嘅程式會俾出「瑪莉係主體、阿莊係受體、而『賣』係做咗嘅動作」噉嘅 output。
語義記憶

語義記憶（英文：semantic memory）係指一啲唔受時間地點影響嘅記憶，記嘅係兩件事普遍化嘅關係。語義記憶相對嘅係情節記憶：例如一個小朋友俾狗咬之後驚狗，佢記得幾時喺邊度俾狗咬係情節記憶，而佢之後將見到狗同俾狗咬聯繫埋一切就係語義記憶。
聽那臘飛島

聽那臘飛島（西班牙文：Tenerife，音/teneˈɾife/）係西班牙加那利群島最大島，面積2,034平方公里。佢亦係群島入面最多人住嘅島，住咗89萬人。西班牙最高峰泰德峰，就係喺呢座島度。
地名取自當地土王之名。
呢個島嘅位置係歐洲同埋北非去中美洲嘅重要海運航道，所以自從大航海時代以來都有重要戰略價值。而家嘅主要產業包括農業（種香蕉、釀葡萄酒）、煉油業、旅遊業。島上面嘅旅遊設施主要服務來自西班牙本部、德國、英國嘅遊客。
聽音湖

聽音湖（注意「聽」字有地名變音，粵拼：ting3 jam1 wu4）係中國廣東佛山一公園兼景區，2016年開園，喺南海區西樵鎮愛國村，西樵山西北角嘅山腳位。北靠錦湖大道；西南靠樵湖東路；南靠錦湖路；東靠樵園路。佢既係佛山十大最靚公園之一，又係西樵山屬下景區之一，總面積3.7km²。
佢亦係南海區政府喺2010年提出實施「中樞兩翼核心帶動」嘅城市發展戰略時而搞出嘅保護文化項目之一，景區入面好多時都提到黃飛鴻嘅武術文化。
聽覺

耳係聽覺嘅起始點。
聽覺（粵拼：ting3 gok3）係對聲嘅感知過程：耳嘅耳蝸會對聲起反應，會按自己接收到嘅聲嘅特徵向個腦處理聽覺嘅區域射訊號，話俾個腦知自己聽到乜。

聽覺基礎
内文：耳仔
睇埋：神經編碼
人類嘅聽覺感官位於個頭嘅兩側。外耳顧名思義係耳仔最外邊嗰忽，包括下圖 gg 同以外嘅結構。外耳個形狀有少少似一個漏斗噉，會將接收到嘅聲「引導」入去耳仔嘅內部，令到人類更加能夠聽得出啲聲波「係由邊度嚟嘅」，亦起到放大接收到嘅語音嘅作用。除此之外，外耳亦都有助保護耳仔內部啲嘅結構，例如外耳嘅毛就能夠阻擋環境入邊嘅塵。
中耳嘅主要結構包括耳膜（下圖 tf 個位）、聽小骨（人體最細嗰三嚿骨；下圖嘅 h a 同 s）同埋耳咽管（下圖 ot 個位）等等。聲涉及咗介質粒子（介質粒子通常會係空氣）嘅振動，耳膜一接觸到聲波就會振動，帶動埋聽小骨一齊振，同時耳咽管會一路保持耳內同耳外嘅壓力大致相同。
內耳顧名思義係耳仔最入嗰忽，包括咗耳蝸（最裡邊螺旋噉形嗰嚿）。耳蝸唔大，得嗰大約 35 mm 咁長。耳蝸入面有一個特別嘅器官—柯蒂氏器，柯蒂氏器內有特別嘅感官神經細胞，呢啲細胞表面有細細條嘅毛，啲毛能夠對耳膜嘅振動起反應，將感受到嘅嘢（例如係振動頻率有幾高）傳上去個腦嗰度。

音高感知
内文：音高感知
一吓聲嘅音高取決於吓聲嘅頻率有幾高。
如果一吓聲嘅頻率高－例如 880 Hz，聽嘅人會覺得吓聲「高音」，而相反如果一吓聲嘅頻率低－例如 55 Hz，聽嘅人會覺得吓聲「低音」，呢一點可以由反覆多次做嘅實驗證實。
嚴格嚟講，音高係指振動頻率經過人腦嘅處理所形成嘅感受：頻率係一樣由聲波具有嘅客觀特性，研究者可以齋靠客觀嘅方法嚟量度一吓聲嘅頻率；相比之下，音高就一般係指緊一個人對於「聽到嗰吓聲嘅頻率係幾多左右」嘅主觀感覺，而呢股感覺經過咗感知嘅過程（音高感知）；舉個具體啲嘅例子，假設有班受試者，佢哋都識音樂而且响音樂知識上程度相約，實驗表明，如果研究者攞住一吓聲，俾班受試者遂個遂個去聽，唔同受試者對「吓聲有幾高」嘅判斷可以唔同，而呢啲判斷可能會（例如）受年齡影響，隨住一個人衰老而變得冇咁準－呢啲噉嘅研究就表示，就算頻率唔變，「對吓聲有幾高嘅感覺」都可以唔同，所以音高呢家嘢係有些少主觀性嘅。即係話：
「
一吓聲嘅音高，係指聽嗰個人對嗰吓聲嘅頻率嘅判斷。
」
一個人彈鋼琴，每吓聲嘅音高取決於嗰吓聲係撳咗邊個 key。一個人彈鋼琴，每吓聲嘅音高取決於嗰吓聲係撳咗邊個 key。 一個人拉小提琴，每吓聲嘅音高取決於嗰吓聲係拉咗邊條弦同手指撳住條弦嘅邊個位。一個人拉小提琴，每吓聲嘅音高取決於嗰吓聲係拉咗邊條弦同手指撳住條弦嘅邊個位。 一個人彈結他，每吓聲嘅音高取決於嗰吓聲係彈咗邊條弦同撳住咗條弦嘅邊個位。一個人彈結他，每吓聲嘅音高取決於嗰吓聲係彈咗邊條弦同撳住咗條弦嘅邊個位。

腦部相關
睇埋：顳葉
神經科學研究表明，顳葉上側、後側、同外側等多個部份都參與高層嘅聽覺訊息嘅處理。耳仔會將收到外界訊息傳送到去顳葉嘅主要聽覺皮層嗰度，主要聽覺皮層會係噉咦處理吓啲訊息，並且初步噉將啲訊息詮釋同歸類（例如聽到某啲聲之後初步噉斷定啲聲係語言定係第啲類型嘅聲），然後塊主要聽覺皮層就會將唔同類嘅聽覺訊息傳去唔同嘅次要聽覺皮層嗰度－呢啲次要聽覺皮層係一啲專化咗、淨係處理某啲特定聽覺訊息嘅腦區，例如布諾卡區就係位於顳葉上少少嘅一個腦區，專門處理語言相關嘅訊息（研究顯示，布諾卡區病變會搞到個病人明明聽覺同聲帶冇問題，都講唔到嘢）。
聽覺皮層

聽覺皮層（auditory cortex）係大腦皮層顳葉嘅一部份，專門負責處理聽覺相關嘅資訊。
聽覺語音學

聽覺語音學（粵拼：ting3 gok3 jyu5 jam1 hok6；英文：auditory phonetics）係語言學嘅其中一個分支，研究人點樣聽語言嘅聲。
聽覺遊戲

聽覺遊戲（英文：audio game）係電子遊戲嘅一種，同視像遊戲唔同，指隻遊戲主要用聽覺（可能冇畫面，但有聲）嘅方式呈現隻遊戲俾玩家聽。
聽見歌 再唱

《聽見歌 再唱》（英文：Listen before you sing）係2021年上映嘅臺灣電影，由華納兄弟發行。由楊智麟執導，馬志翔、陳嘉樺等主演。故事根據真人實事改編，經過12年籌備，講述台灣原聲童聲合唱團成立嘅故事同身兼合唱團指揮馬彼得嘅經歷。

劇情簡介
一個連五線譜都唔識睇嘅體育老師方雅各（馬志翔 飾），同一個四圍搵學校流浪嘅合約制音樂老師黃韻芬（陳嘉樺 飾），一班五音不全嘅原住民細路，要喺三個月之內組成合唱團喺全國比賽中奪得冠軍，以解決面臨被廢校嘅危機。方雅各為咗帶領學生參加歌唱比賽，擔當合唱團教練同指揮，但係無論佢哋點咁努力苦練，希望能夠唱得好似其他合唱團噉樣，到比賽當日依然感到格格不入，缺乏信心，更加落敗收場。但係呢方面令到方雅各明白到原住民細路嘅聲線係與別不同嘅，佢哋冇必要跟足其他人，亦冇必要模仿別人嘅聲音。喺代課音樂老師黃韻芬嘅協助之下，兩個老師激發佢哋嘅學生勇敢面對自己唔同地方，自信噉喺台上唱出自己真正嘅聲音。
聽覺系統

聽覺系統（auditory system）係指中央神經系統裏面負責處理聽覺訊息（耳仔所探測到嘅聲）嘅部份。
聽說桐島退社了

《聽說桐島退社了》係日本作家朝井涼喺2010年出嘅小說，第22屆昂新人賞得獎作品。後改編成電影。

故事簡介
排球社嘅隊長桐島突然宣布退社重冇晒蹤影。

電影
2012年8月11號喺日本上映。
聽見下雨的聲音 電影原聲帶

《聽見下雨的聲音 電影原聲帶》係電影《聽見下雨的聲音》原聲帶。

簡介
呢張專輯收錄咗19首歌。
行貨

行貨有兩個發音，分述如下。
讀「hong² fo³（粵拼）」時，係相對於水貨（平行進口貨品）嘅一個稱呼，一般所講嘅就係通過代理商入口嘅產品；由於佢喺一定嘅時間之內（通常係一年時間左右）係屬於原廠保養嘅範疇。因此同水貨比較，呢啲產品售價較高，而且令消費者有更加充分嘅保障。呢個名由讀「hon⁵ fo³（粵拼）」嘅旱貨變音而嚟；喺好耐以前，指經陸路正規噉樣通過關口而來，交足税辦齊手續，同經水路走私嘅「水貨」相對；伊家兩者嘅意思均已改變。
讀「hong⁴ fo³（粵拼）」時，用於批評；例如，交行貨泛指做工粗劣或者服務馬虎。
行車天橋

行車天橋，又叫做架空道路，高架路、高架，係天橋嘅一種，土木工程起嚟畀車行嘅，好多都冇起行人路。
行車方向

行車方向係指一條路上面啲車應該靠左行定係靠右行嘅規矩：靠左行就叫左上右落；靠右行就叫右上左落。亦都可以用部車個軚喺左邊定右邊蒞稱呼。左上右落嘅車個軚喺右邊，所以又叫做右軚。同樣道理右上左落又叫做左軚。而家全世界有66.1%人口住響左軚地區；33.9%住響右軚地區。
行軍

行軍係有組織嘅，一致，穏定，同有節奏嘅行路方法，通常同軍隊有閞。
練習行軍嘅叫步操。
如果行軍配埋行軍樂，就叫閱兵巡遊。
行車證

行車證（英文：Vehicle licence），又叫車輛牌照，係政府交通部門發畀車嘅牌照。有行車證嘅車先至合法喺馬路上行駛。
行路草

行路草係日本電視遊戲寵物小精靈系列入面嘅其中一隻小精靈，編號043。身體顏色主要係綠色同藍色。
行車線

行車線，又叫車道，係馬路上面畀車行嘅通道。一條路有幾多行車線，代表可以有幾多架車並排行。
行軍蟻

行軍蟻（army ant）係一啲蟻物種，佢哋共通點係會成群噉行動覓食，而且覓食起上嚟仲會好有攻擊性噉捕食啲明顯大隻過佢哋嘅生物（例如蠍子同蜘蛛呀噉）。
行路

行路係有腳嘅動物（包括人）郁動嘅方式。當腳踏前一步嗰陣，成個身嘅重心就會向前，重覆呢個動作，就係向前行。行路通常會比較慢，快嘅話就會係走（跑）。
薮内健人

薮内健人（1995年1月21號—）係日本足球員，司職前鋒，效力FC岐阜。
薯

薯係一類草，地上便係躝藤，地下便有塊莖。薯就係用塊莖嘅方式繁殖，每生長出新嘅塊莖，舊嘅塊莖就會開始死亡。
薯好多種，有啲品種，生物分類關係未必好密切。常見嘅薯有番薯、薯仔、木薯等等。

煮食
薯因為有重澱粉質，煮熟食落粉粉哋。可以焗、炒、炸、煎。
薯嘅塊莖因為重澱粉質，亦都可以化做酒精，用來做燃料。

比喻
薯有時比喻人蠢人鈍。
薩馬提亞人

薩馬提亞人（粵拼：saat3 maa5 tai4 aa3 jan4，Sarmatians）係上古時期喺斯基泰西部嘅一個遊牧部落聯盟。
薪酬方案

薪酬方案（粵拼：san1 cau4 fong1 on3；英文：Salary packaging）係打工仔同僱主講數嗰陣可以有嘅一種安排，指打工仔放棄一部份嘅人工嚟換取某啲員工福利。
薮崎真哉

薮崎真哉（1978年6月1號—）係日本足球員，司職中場，效力過柏太陽神。
薪島郡

薪島郡（韓文：신도군／薪島郡 Sindo gun */?）係朝鮮民主主義人民共和國平安北道一郡。
薪水小偷

薪水小偷（粵拼：san1 seoi2 siu2 tau1，廣東話直譯即係偷人工嘅賊仔）係一個嚟自日本嘅概念，日文入面又嗌做「給料泥棒」，就係指喺工作場合偷懶、蛇王吞泡或者做私人嘢，冇貢獻生產力，但仍然攞到本身份糧嘅人。所以啲人工就好似係「偷」返嚟嘅一樣。
鐵殼蛹

鐵殼蛹係日本電視遊戲寵物小精靈系列入面嘅其中一隻小精靈，編號014。佢係由獨角蟲進化成嘅。
鐵環球性貧血

鐵環球性貧血係指骨髓入邊產生帶​​有鐵質環狀質粒嘅病態未成熟紅血球嘅一種貧血。呢種貧血嘅病人有足夠嘅鐵質，但係鐵質冇辦法整合到血紅蛋白入邊，並且積聚響細胞核周圍嘅線粒體嗰度，形成一個環狀結構。呢種紅血球係冇辦法攜帶氧氣嘅。
鐵片琴

鐵片琴係種敲擊樂器，上面有唔同長度嘅鐵片好似鋼琴咁排，敲唔同嘅鐵片會有唔同嘅音調。
鐵海棠

鐵海棠（粵拼：tit3 hoi2 tong4；學名：Euphorbia milii）；第個名係虎刺梅（fu2 ci3 mui4）、麒麟花（kei4 leon4 faa1）、萬年刺（maan6 nin4 ci6）；佢係大戟科大戟屬嘅落葉灌木，原產地喺非洲嘅熱帶雨林地區。

形態
呢種植物嘅莖同玫瑰、簕杜鵑一樣，都係有生刺出嚟，但係鐵海棠嘅刺比較多；佢嘅莖係啡色。而葉就好似倒立嘅蛋形噉，長35mm，闊5——15mm，葉邊係全緣品種。樹葉尖比較镼；而佢嘅花一般係淡玫瑰紅色，一次開2——4抽，花瓣係4嚿，而且佢嘅花期比較長，從春初一直開到深秋，但係春天嘅花比較靚。

用途
呢種植物一般用嚟做庭院同盆栽嘅觀景植物。而佢嘅莖、葉、乳汁、根、花都可以做藥。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
鐵海棠嘅莖、葉、乳汁、根、花可以用嚟做藥，佢有以下呢啲功效：

毒性
呢樖嘢嘅莖有白色嘅乳汁響度，但係佢嘅毒性比較犀利，唔食得。因為食咗佢之後會搞出嘔同肚疴、頭暈嘅嘢。
鐵炮塚葉子

鐵炮塚葉子 ，係日本嘅一個女藝人同埋配音員。
鐵甲奇俠

鐵甲奇俠（Iron Man）係一個驚奇漫畫嘅虛構人物，1963年第一次出場。故事裏面嘅真人叫 Anthony 'Tony' Stark。
佢會成為鐵甲奇俠係因為佢去越南視察自己武器對美軍嘅幫助嗰時中陷阱俾人捉咗，心臟重有陷阱嘅碎片喺入面，佢就製造咗一個裝甲救自己同逃走。之後就成為鐵甲奇俠，並用人工心臟醫好自己。
鐵甲奇俠2

《鐵甲奇俠2》（粵拼：tit3 gaap3 kei4 hap6 ji6）係套美國嘅超級英雄電影，片長125 分鐘，喺2010年5月7號上畫。
鐵棍

鐵棍，兵器之一，鐵造嘅棍。鐵棍硬過木棍，重過木棍。大力擊中對方。
芬馬克

芬馬克（挪威文：Finnmark）係挪威嘅郡，首府瓦德瑟。
芭東海灘

芭東海灘（泰文：หาดป่าตอง），簡稱：芭東，喺泰國布吉島嘅中西部，係出名嘅旅遊區‎。呢處有好多旅社同酒吧、夜店。
常住人口差唔多2萬人，季節性人口就冇定。
海灘邊主要嘅路叫他唯黃路，同離佢少少嘅辣烏迭兩佰年路。
芬里厄

芬里厄（英文：Fenrir）係北歐神話入面嘅一隻妖狼。相傳佢最終會喺諸神黃昏吞噬眾神之父奧丁（Odin）。
芭絲特

芭絲特（粵拼：baa1 si1 dak6，Bastet）係古埃及入面貓、喜樂、守護、舞、音樂、屋企同月亮嘅女神。佢老竇係拉，亞媽係伊西斯。
芬達

芬達（英文：Fanta）係可口可樂公司嘅生果味汽水牌子，主要係出產橙味，亦有其他口味。

名
呢隻汽水引入香港嗰陣，初頭叫發達，後尾先至改叫芬達。
芭堤雅

而家譯咗芭堤雅%，上次編輯：2022年5月4號 14:49。(翻譯指引)
芭堤雅、芭堤雅灣
芭堤雅（英文：Phattaya 或Pattaya；泰文：พัทยา，意思係：「西南方向吹來嘅季風」）係泰國東部嘅城市，屬於春武里府，佢喺泰國灣嘅東側，第一大城曼谷嘅東南約140公里，離曼谷國際機場有兩個鐘車程。佢係泰國旅遊業最重要嘅據點之一，特色係多彩多姿嘅夜生活。響2004年總計有超過五百萬觀光客到芭堤雅。

娛樂
Pattaya Park：喺Jomtien Beach附近，係一個2014年中新開嘅大型水上樂園。
Art In Paradise：2014年開幕嘅Art in Paradise美術館，大概有100幅3D畫，每幅畫都有說明，教你點先可以影得最靚。
芭芭拉·沃爾特斯

芭芭拉·沃爾特斯係一個美國新聞工作者、電視主持、作家、新聞主播。
西西里文維基百科

西西里文維基百科係一個非弁利網站，由維基媒體基金會運行。
西行

西行，俗名佐藤義清，日本僧人，以寫和歌出名。原本做武士，生於平安時代末，元永元年，死於鎌倉時代初， 文治六年二月十六。別名好多，有憲清、則清、範清。西行為號，僧名圓位。後亦有大本房、大寶房、大法房之稱。一般亦叫西行法師。
出家原因有兩說，一說話佢因友人死，另一說話佢失戀。
傳世和歌二千三百首，影響後世歌人。
世間傳說佢以人骨造人。
西裝

西裝（又叫洋裝、西服、洋服、老西等），泛指西式嘅正式套裝，而家就多數指男性着嘅西裝。西裝雖然源自歐洲，但係而家已經成為國際通行嘅正式服裝，係表示禮貌、尊重場合嘅一種方式。
男性西裝最為規範化，長袖外套、相配嘅長褲、長袖恤衫、領呔，係男性套裝嘅基本服飾。外套配長褲叫做兩件式西裝（two-piece suit）；加埋背心（waistcoat）就叫做三件式（three-piece suit），但而家比較少見。女性西服就比較多樣化啲，不過基本上可以歸納為外套、相配嘅裙或者褲、同埋女裝恤衫（blouse）。
舊式西裝甚至有相配嘅帽，男性可以戴fedora軟呢帽或圓頂硬禮帽，女性就戴藥丸盒帽（pillbox hat）。不過今時今日，藥丸盒帽多數只係護士或者舖頭服務員制服嘅一部分，男性都冇乜點戴帽。

歷史
無論男性女性，歷代西裝款式發展都向簡便發展，着套裝嘅場合亦都越嚟越少。而家一般淨係得正式或者商務場合、唔着唔得嘅時候先會着套裝，西裝唔再係日常服飾。1990年代起，北美洲有唔少商業機構都開始接受員工着便服返工。開始只係星期五至畀咁着，但而家有唔少公司都畀員工成個禮拜都可以唔着成套西裝。咁有時反而引起混亂，因為員工唔清楚點先算適當嘅返工衫。
喺亞洲等熱帶地區，甚至有好似日本咁嘅COOL BIZ政策，畀打工仔着短袖恤衫、男性唔使打呔。咁樣，室內地方就唔使為咗就啲着西裝嘅人，而過分調低冷氣溫度，咁咪可以減少環境破壞囉。

男性西裝
現代西裝出現之前，近代西方男性出席商務場合着嘅套裝，有一件又長又厚嘅黑色外套，叫做frock coat。直至19世紀末期，美國人開始改着啲輕便啲、只係長到腰位嘅外套，叫做sack suit。咁成為咗非正式、非勞動場合嘅日間標準裝束，即使係最樸實嘅男性亦會有套咁樣嘅西裝，等喺星期日返教會嘅時候着。第二次世界大戰之前，呢種簡便套裝會連埋背心穿着，今日就比較少見。
另一方面，晚間套裝亦都發展出一種非正式裝束。原本嘅燕尾服（white tie）演變出小晚禮服（black tie，又叫tuxedo）。時至今日，小晚禮服甚至取代咗燕尾服，成為出席晚間場合嘅標準裝束，而歷史較長嘅燕尾服只係留喺最莊重嘅場合着，例如宴會、音樂演奏會、受勳儀式咁。日間嘅正式裝束就係早禮服（morning dress）。雖然話現代場合一般已經唔係太拘泥於咩繁文縟節，但係視乎出席場合所要求嘅禮節，請柬上應該會註明着衫要求。

女性西裝
女性着嘅現代西服套裝多數限於商務場合。女性去波（宴會）之類嘅正式場合多數會着波衫（正式禮服，ball gown）。
20世紀初，由外套同裙組成嘅套裝成為咗西方女性日間嘅日常服飾，適合返工同平時着。相比男性套裝，女性套裝物質輕柔啲，裁剪亦都貼身啲，突顯女性身型通常充滿曲線感嘅姿態。1960年代開始出現配褲嘅女性套裝，但係被社會接受做返工衫嘅過程就比較慢。隨住時代發展、社會開放，套裝嘅裙亦都有向短發展嘅趨勢。1990年代，迷你裙再度成為流行服飾，西裝短裙嘅長度亦因為咁而受到影響，會因應當地習俗同情況而異。

褸扣鈕
呢個男人件西裝褸冇扣到最低嗰鈕，係著得啱嘅
雙排扣嘅褸應該一直扣好鈕；單排扣嘅褸就只需要企起度至要扣鈕，坐喺度唔使，以免件褸變形。
有三對紐嘅褸，可以自由選擇扣幾多對，但就應該從最上面扣起。兩對鈕嘅褸就只係應該扣最上面嗰對。

西裝顏色
一般西裝顏色有海軍藍、淺灰色、深灰色（炭色）、黑色等，通常冇圖案或者係細條紋。黑色都係小晚禮服嘅顏色。

呔
領呔一般係個人品味，但嚴肅穿著嘅話可以概括出幾項要點。呔嘅頻色應該深色過底下件恤衫，同時唔應該同色（撞色）。條呔最好可以襯托返件恤衫或者套裝嘅顏色。總括嚟講，出席嚴肅場合或者宴會唔應該打顏色鮮豔或者圖案誇張嘅呔，不過點先算鮮豔、誇張就見仁見智嘞。
領呔打得好應該啱啱長到、或者冚住個皮帶扣，後面幼嗰邊唔應該髧長過前面闊嗰邊。

襯衫
男裝一般着長袖布質縫製嘅恤衫，所有鈕由領到恤衫最下低全部扣好。恤衫要燙整齊，束入條褲入面。一般傳統恤衫係淺藍或者白色，當中以白色最保守。有法式袖口嘅恤衫算最正式，呢種恤衫個袖口會另外用釦（cuff link）或者絲帶扣（silk knot）扣好，而唔係用一般連埋紐嘅恤衫。
着成套西裝嘅話，絕對唔應該配短袖恤衫、網球衫或者T恤。
女裝恤衫（blouse）同男裝恤衫唔同，冇咁長之餘，唔使亦都唔能夠束入條褲度，亦唔使扣起個領度啲鈕。現代女性有時會着高質純白色T恤嚟代替恤衫。

襪
襪應該同長西褲顏色一樣，咁會令對腳顯得更修長，亦都令到唔夠長嘅西褲管冇咁顯眼。一般顏色有黑色、灰色、海軍藍。如果冇相同顏色嘅襪，襪就應該深色過條西褲，以達到類似效果。有圖案嘅襪，底色應該同件套裝嘅顏色相配。如果同唔到條西褲襯色，可以考慮同對鞋襯。

其他配飾
係咪纜皮帶係個人選擇，但係應該同對鞋相襯，一般有黑色、啡色咁。淺啡色嘅皮帶比較適合非正式商務服裝。皮帶扣應該係金色或者銀色。套裝其他金屬配飾，好似袖釦、呔夾、錶等等，應該同個皮帶扣襯返。對鞋唔應該橡膠底，最好係皮鞋，優質皮鞋可能會用木嚟整鞋踭。
一般嚟講，金屬錶越薄就越正式，指針錶就正式過電子錶。最莊重嘅場合甚至唔應該戴錶，而應該帶駝錶，但今時今日並唔多見。
胸袋放手巾仔已經唔再係常見嘅裝束。如果有就應該襯返件恤衫嘅顏色，係絲質就最好，顯示着個人嘅階級，但係一般棉質或者麻質嘅手巾仔都得。摺嘅方法就隨得著衫個人決定。

文化含意
20世紀，歐洲嘅政治同社會地位喺世界各地都屬強勢，所以西裝成為咗通行世界各國嘅商務同正式服裝。因此，拒絕着西裝就可能成為咗反對歐洲或者主流文化嘅象徵。一啲非洲或者中東國家嘅領導人，會着返自己國家嘅民族服裝代替西裝，或者好似古巴嘅卡斯特羅咁着軍裝嚟代替。另外，伊朗嘅艾哈邁迪內賈德總統雖然會着西裝，但係件恤衫就開口兼唔打呔，都係由於同類原因，而唔係粗心大意。
現代華人社會多數接納着西裝做正式服飾。西裝喺1840年代左右傳入中國，初時多數由出國商人或者出國留學生着。19世紀末，上海等地嘅中式裁縫開始改做西裝。1919年嘅新文化運動入面，西裝衝擊咗傳統嘅長袍馬褂；之後西裝廣泛流傳，中國嘅西裝業亦都蓬勃發展。不過中國嘅政治人物要到20世紀後期至開始着西裝。
梁國雄
維基同享有多媒體嘅嘢：Suits
香港嘅立法會議員、四五行動成員梁國雄，係少數至今仍然拒絕着西裝而知名嘅華人政治人物。立法會嘅《議事規則》第42條訂明：「議員進出立法會會場，在衣飾及舉止上須保持莊重」，多數議員會着西裝嚟出席會議。梁國雄喺2004年成為第三屆立法會議員之後，堅持繼續着返平時嘅圓領圖案T恤，被主席范徐麗泰認為違反以上嘅議事規則。最後，議事規則委員會認為冇需要就「衣着莊重」講明定義，即係同意着圓領T恤唔算唔莊重。梁國雄到依家都重係冇着過全套西裝開會，只會喺個別時候喺件T恤上面笠件西裝褸。
西裝褸

西裝褸（Suit jacket）係正規西裝套裝入面嘅長袖褸，色水會同西褲襯做一樣。
西街

西街（英文：Sai Street），係香港上環一條路，喺太平山街同荷李活道之間，係條山坡斜路街道，長約莫80米，上面盡頭係卜公花園，下面盡頭係樂古道。呢條街嘅樓多數係1960年代起，當中西街45號地舖「光華印務公司」，係香港而家唯一留低用鉛字粒排版嘅活字印刷公司。
西西

西西（1937年10月7號—2022年12月18號），原名張彥，係香港作家、編輯，喺上海出世。
西西伯利亞平原

（俄文：Западно-Сибирская равнина）係俄羅斯西伯利亞西邊嘅平原，喺烏拉山脈同葉尼塞河之間，面積有274萬平方公里。佢地勢低而平，有好多河流經過，超過50%地形低過海拔100m嘅高度。
不過佢由於喺近高緯度地區，所以氣候冬長夏短。雖然夏季有些少暖，但最高氣温多數喺10—20℃；而冬天平均氣温多數低過-20℃。
西西帕斯

西西帕斯（希臘文：Στέφανος Τσιτσιπάς，1998年8月12號—）係個希臘男職業網球員。
西西里文

西西里文、西西里話（Sicilianu）係種印歐語系羅曼語族嘅語言，係意大利西西里主要語言，而意大利半島南部同馬爾他都有唔少人用。
證聖

證聖係武周則天皇帝嘅年號。

大事
證聖元年正月初一辛巳（694年11月23日），改元。
證聖元年九月初九甲寅（695年10月22日），改元天冊萬歲。
證據為本管理

證據為本管理（evidence-based management）係管理風格嘅一種，指管理者盡可能用受到科學性證據證實係有效嘅管理做法。
證券投資基金

一嚿證券投資基金（英文：investment fund）係指一班投資者將佢哋啲錢夾埋一齊，跟住再（通常）請返個識做投資管理嘅人幫佢哋手攞呢嚿錢去做投資。例：一班人將佢哋嘅錢夾埋一齊，有 100 萬美金，跟住請位投資管理者幫佢哋手攞呢嚿錢去投資，最後嚿錢變咗 200 萬，班人就齊齊將賺到嗰 100 萬攞去分咗佢。
證券投資基金有唔少好處，包括係規模經濟（交易成本低）同埋一班人一齊承擔風險呀噉，所以有唔少投資者都鍾意呢種做法。
識別碼

識別碼（identifier）係指一個用嚟識別物件嘅名，識別嘅對象可能係概念、可數嘅物體或者不可數嘅物質。識別碼可能係文字。
證券詐騙

證券詐騙（securities fraud）係一種白領罪行，指用欺詐手法嚟引投資者買投資產品（股票或者實質資產），例如係報假消息嚟吸引投資者買一隻唔會升嘅股票。
證券及期貨事務上訴審裁處

證券及期貨事務上訴審裁處，係香港政府部門，屬財經事務及庫務局財經事務科旗下，負責確保證券及期貨事務監察委員會同香港金融管理局嘅規管決定係公平合理。
證券及期貨事務監察委員會

證券及期貨事務監察委員會（英文：Securities and Futures Commission，簡寫 SFC，簡稱證監會）係香港法定機構，負責監管香港證券同期貨市場運作。機構係喺1989年5月根據《證券及期貨事務監察委員會條例》而成立。
路殊基夫

路殊基夫（英文：Rushcliffe）係英國嘅一個非都市區，屬於諾定咸郡，人口約114,500。
路氹城

路氹城（葡文：Cotai；簡稱：路氹）；以前叫路氹新城，係澳門地方，喺路環同氹仔之間，本嚟係海，1990年代填海後變做地。將兩個海島連接一齊，個名亦係由佢哋各取一字組合而成；葡文名來源同理。路氹城唔係一個堂區，最獨特係呢區無住宅同商業區。1960年代起完路氹連貫公路後，西側水流減緩，形成咗紅樹林生態奇觀，而東面一度出現生蠔養殖場，到1980年代結束。

歷史
由於澳門土地不敷應用，澳門政府填海，連埋路環同氹仔，將呢塊地起名做路氹新城（現已改名做路氹城）。原本規劃呢塊地起新市鎮，作為鄰近嘅聯生工業村後勤支援城區，而廣珠鐵路澳門段更會喺呢度做落腳點。
之後經濟環境差，而博彩業開放，令到原來新市鎮規劃被擱置。最終將呢塊地用嚟搞酒店、賭場同會展。
路氹城係新興發展區域，出名建築包括澳門科技大學、澳門蛋（2005年東亞運動會場館之一）、澳門銀河、威尼斯人、澳門新濠影滙、永利皇宮、皇庭海景酒店等。
路氹金光大道

路氹金光大道（英文／葡文：Cotai Strip），簡稱金光大道，係澳門路氹城一忽嘅商用地名，乃拉斯維加斯金沙集團股份有限公司所取，該公司將位於路氹連貫公路兩側，自己擁有嘅區域，以段首名詞統稱。
路氹歷史館

路氹歷史館（粵拼：lou6 tam5 lik6 si2 gun2，Museu da História da Taipa e Coloane）係澳門嘅博物館，喺氹仔舊城區告利雅施利華街，前身係海島市政廳大樓。
大樓有兩層，面積638平方米，喺1920年起。經過澳門民政署改建，喺2006年5月7號正式對外開放。

設施
路氹歷史館充滿住古典建築特色，但係總體面積淨係得638平方米。主樓梯左右兩邊辦公室。副樓建築下層有典雅嘅拱廊。

1樓
第1、2展室：「路氹考古」展區，展示1972至1985年出土嘅珍貴文物同喺氹仔進行考古發掘嘅「氹仔前海島市政廳地下室石結構遺址」文物。
第3展室
「路氹地域變遷」專題展區，用古籍同地圖介紹路氹城地域變化。
「路氹村落變化」專題展區：介紹路氹村落村民以前生活模式同生活用具。
第4展室：「路氹宗教」展區，反映路氹居民嘅宗教生活。
第5展室：「光影迴廊」放映室，播有關路氹區主嘅紀錄片，亦都會用嚟做講座、團體同埋學校參觀同特別展覽。

2樓
2樓係以前長官嘅辦公室、會客室、會議室等。依家用嚟介紹前海島市政廳歷史、農業同部分手工業嘅事跡，亦有介紹路氹建築特色同路氹近年發展方向。
第6展室：「海島市政廳」展區，保留以前海島市政廳會議室擺設。另外，又介紹海島市政廳發展歷程。
第7展室：「路氹經濟－農業、捕漁業」展區，展覽唔同以前農業同捕魚業工作器具，包括農具、蝦醬石磨、鑿蠔器具等。
第8展室：「路氹經濟－炮竹業、造船業」專題展區，介紹傳統爆竹手工業流程、浮船骨模型嘅內部結構同埋佢精湛嘅技術。
第9展室：
「路氹建築特色」展室：講述路氹以前葡式建築藝術風格同介紹大型基建發展狀況。
「路氹的發展」展室：總結路氹現代化發展成就，又介紹路氹城市綠化同自然環境保護工作。
路氹邊檢大樓

路氹邊檢大樓喺路氹城蓮花路，係澳門同中國廣東省珠海市兩個陸路出入口口岸嘅其中一個，經蓮花大橋去到橫琴口岸嗰度過關。目前已停用，由新建口岸横琴口岸替代。

經過
路氹邊檢大樓喺2000年3月跟住蓮花大橋通車而開關，係第二個澳門同珠海市連接嘅陸上交通口岸。路氹邊檢大樓嘅落成，分流咗關閘邊檢大樓嘅遊客入嚟澳門。
路氹邊檢大樓過關同關閘邊檢大樓唔同，行人係唔可以經蓮花大橋行路過去橫琴口岸，所以過關嘅人都要搭指定巴士去到對面嘅邊檢大樓。而岐關同澳巴就有提供蓮花口岸專線巴士來回服務，車費用人民幣、澳門幣或者港幣都係三蚊，除咗可以畀現金之外，重可以用澳門通畀，但係就冇車資優惠。
喺2005年9月17號開始，由於珠海市橫琴口岸嘅出入境大堂出現咗結構問題，所以就搞到路氹邊檢大樓陪佢一齊關閉，但係開車過關嘅通道就冇關閉照樣服務。之後到2007年5月1號先重開。
由2014年12月18號開始，路氹邊檢大樓改為全日二十四小時開放。
2020年8月18號下晝3點，橫琴新口岸正式運作啟用，路氹邊檢大樓同時正式停用，由橫琴新口岸入邊嘅橫琴口岸澳門口岸區取代。
路氏

路係唐人姓氏，喺《百家姓》裏頭排第138位。

名人
路家敏：前香港藝人
路祥安：前香港行政長官辦公室高級特別助理
呢篇路氏係同姓氏有關嘅楔位文章，重未寫完嘅。麻煩你幫手充實佢。
路氹連貫公路

路氹連貫公路（葡文：Estrada do Istmo）係澳門一條馬路，連住氹仔島同路環島。響1963年5月開工，去到1968年6月搞掂，1969年秋天先正式通車。
呢條路原本係一個海堤，比海平面高出五米，從氹仔嘅馬鱭尾向南延伸到路環嘅石排灣，全長2250米，馬路寬九米，中間七米闊係畀車行，兩邊行人道就各一米，成嗰工程用咗六百幾萬澳門幣。1998年開始進行全面改造，變成一條雙向六綫嘅現代化馬路。為咗慶祝澳門回歸，澳門政府響1999年整咗十二生肖雕塑響馬路中行綠化帶到。澳門政府響馬路兩邊都填嗮海之後，就叫呢到做路氹填海區，叫做路氹城。

生態影響
自從路氹連貫公路起好之後，十字門東面嘅水道就隔開咗。西面就慢慢形成紅樹林，係澳門難得一見嘅生態奇觀；而東面就形成咗泥灘，到處都有彈塗魚，而且重發展埋養蠔業。
但係二十世紀九十年代開始，兩邊都分別進行咗填海工程。而後來賭權開放，賭場喺呢到起完一間又一間，當年自然風景就好難再睇到。不過，有關呢啲珍貴自然風景嘅影片就擺咗響回歸之前起好嘅海事博物館到，響入面有講關於澳門歷史同漁業嘅展廳到播出。
赤坂見附站

赤坂見附站（日文：赤坂見附駅／あかさかみつけえき Akasaka-mitsuke eki */?）喺日本東京都港區赤坂三丁目，係東京地下鐵嘅鐵路車站。
赤坂見附站嘅月台
赤坎影視城酒店

係中國廣東江門嘅一間三星級酒店，2015年1月1號開業，位置喺開平赤坎鎮中華西路173號（赤坎影視城隔籬）。
酒店佔地面積2316m²，4層樓高，一共有42間客房。裝修風格圍繞曾經喺開平拍過嘅電影做主題。
赤坎鎮

赤坎鎮（注意坎字讀堪，粵拼：cek3 ham1 zan3；台山讀做cok3 ham1 zan3）係中國廣東江門嘅古鎮，喺開平嘅錦江邊。
個鎮喺大清順治年間搞好。入面有600幾間由關氏同司徒氏華裔喺20世紀初夾手夾腳而起好嘅騎樓，樓底重有好多舊嘅舖頭。尤其街邊有好多特色小食同舊時粵西營商同生活喺埋一齊嘅畫卷。入面主要有中外明星雲集嘅影視城、有幾百年歷史嘅關族同司徒氏圖書館、司徒美堂故居、南樓。
赤壁

赤壁係中國古代一個地方，東漢末期赤壁之戰嘅戰場。而家係湖北省咸寧市嘅縣級市，叫赤壁市。
赤坎區

赤坎區係中國廣東省湛江市轄下嘅一個市轄區。湛江市嘅中心城區，係中共湛江市委、湛江市人民政府機關所在地。面積79平方千米，人口21萬。

政區
轄下9個街道：
街道辦事處：中華街道、寸金街道、民主街道、中山街道、調順街道、沙灣街道、南橋街道、北橋街道、泉莊街道。

歷史
赤坎原本係古港埠，喺宋朝開始形成。相傳宋元之際，大量官民同埋宋帝從福建等地沿海路南逃，赤坎人口漸增；至清道光年間，已經係「商旅攘熙，舟車輻輳」、「商船蟻集、懋遷者多」嘅繁盛商埠。
嗰時商船乘潮可直泊街邊，原海邊街同埋古老渡街就係古碼頭舊址。而家民主路至大通街之間，重存有清代石砌踏跺式渡頭遺跡10處，可以想像昔日船桅如林、萬商雲集之盛況。
1899年，法國租借廣州灣（今湛江）後，赤坎作為商業區，商貿頗為繁盛。尤其係抗日戰爭爆發後，香港、廣州沿海港口相繼淪陷，得番廣州灣為中國唯一可對外通商口岸，赤坎成為西南後方物資進出口嘅商業重鎮，商賈雲集，盛極一時。
1945年9月，廣州灣回歸，定名為「湛江市」，赤坎仍然係粵西地區重要商埠。

公路
赤坎區內陸路交通暢達。325國道從城區經過，廣湛高速係環城而過，赤坎係海南到廣州同埋廣西到珠三角地區嘅咽喉要道。

鐵路
鐵路交通重有東站同埋北站，同黎湛鐵路、三茂鐵路以及粵海鐵路相接。

水路
由南海入，要入廣州灣，入五黑山港，先至可以入赤坎。

城市建設管理
金沙灣觀海長廊二期、赤坎江一期工程建設，完成徵用東盛路、赤坎江、黎湛複線等建設用地464.57畝。
完成赤坎江兩岸、草菊園、調順路等區域綠化美化工作，增加綠地面積14.3萬平方米。
完成南方路一帶改水工程，解決沿線居民飲水難問題。完成11條小街小巷改造同埋3條行人路整修。
區內有金沙灣新城第五期、華德力雍景城、華盛新城二期、興華廣場等廿幾個樓盤相繼動工建設，城區人居環境日益優化。
認真落實「門前三包」責任制，加大垃圾整治力度，城市管理有效改善。

國民經濟呈現增長態勢
2006年全區生產總值92.05億元。
第一產業增加值0.72億元，
第二產業增加值40.05億元，
第三產業增加值51.28億元，
全區規模以上民營工業企業55家，佔規模以上工業企業總數嘅55.6%，實現總產值15.11億元。全年實際利用外資1492萬美元，增長254.4%；外貿出口21980萬美元，增長15.9%。民營企業科技含量不斷提高，粵華公司卑國家火炬計劃認定係重點高新技術企業。

財政收入同埋人民生活水平
地方財政一般預算收入1.92億元，增長30.0%，淨增4437萬元。
全年在崗職工平均工資18344元，增長17.6%；居民人均可支配收入10450元，增長8.3%；人均消費支出8580元，增長6.4%；農民人均純收入5210元，增長9.7%，人民生活水平進一步提高。

古蹟文物
寸金橋公園、廣州灣商會會館、民主路一帶嘅百年南洋風格老騎樓、赤坎步行街（由廣州灣時期嘅寶石大酒店改造而成，主體建築風格不變）、南華大酒店（湛江老字號，建於廣州灣時期）、大中酒樓舊址、培才中學、福壽山玉佛寺等。
赤塔

赤塔（俄文：Чита），係俄羅斯外貝加爾邊疆區首府，人口32萬。
赤坎

赤坎係地名嚟嘅。有幾個地方叫做赤坎：
赤坎區，中國廣東省湛江市嘅一個區。
赤坎鎮，中國廣東省開平市嘅一個鎮。
羅詠詩

羅詠詩，香港親中派政治人物，萬通集團董事總經理。

公益
2015年，羅詠詩曾經贊助大坑坊眾福利會參與第四期活化歷史建築伙伴計劃，將位於大坑書館街嘅三級歷史建築，活化成「大坑火龍文化館」，使大坑舞火龍成為香港首個擁有獨立展館嘅國家級非物質文化遺產。文化館亦內設餐廳及有舉辦相關文化活動。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會旅遊界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。之後佢喺李家超無提政綱嘅情況下，有份提名李家超參與2022年香港行政長官選舉。
喺2021年香港立法會選舉，佢提名陳仲尼。
羅西亞航空

羅西亞航空（Rossiya Airlines）係俄羅斯一間航空公司，1934年開張。
羅蘭歌

《羅蘭歌》（La Chanson de Roland），係法國一首出名史詩，約莫11世紀寫好，作者唔知邊位，講查理曼大帝打巴斯克人嘅事跡。
羅詠怡

羅詠怡（Kosa Law，1993年9月15號—），係香港女藝人，亦曾經係無綫電視旗下Big Big Channel其中一位KOL。

簡歷
羅詠怡讀過聖公會主風小學、沙田蘇浙公學同曾璧山中學，2015年香港浸會大學視覺藝術系畢業。
羅詠怡喺2016年成立個人設計品牌，搞鐳射切割雕刻手工藝生意。
羅詠怡喺2017年做過ViuTV節目主持，2018年加入無綫電視旗下嘅Big Big Channel，同埋節目《＃後生仔傾吓偈》做其中一位KOL主持，2020年退出。
羅詠豪

羅詠豪（粵拼：lo4 wing6 hou4，Lo Weng Hou，1996年1月31號—），喺澳門出世，係澳門足球運動員同守門員。
羅貫中

羅貫中（粵拼：lo4 gun3 zung1；1280年—1360年），係元末明初小說家，多數人認為佢係《三國演義》作者。
羅賓

羅賓係一個虛構角色，原名Robin，音譯羅賓，意係知更鳥，係DC漫畫入面其中一個超級英雄。
羅賓最廣為人知係佢出現喺蝙蝠俠漫畫入面，作為蝙蝠俠助手，1940年羅賓第一次喺 Detective Comics（簡譯《偵探漫畫》）出場，之後經歷過幾代唔同嘅羅賓，蝙蝠俠同羅賓呢個組合，有時會俾人叫做 Dynamic Duo。
羅賓曾經喺 Star Spangled Comics 第65至130期（1947年-1952年）以單獨形式出現，第一套以羅賓做主角嘅漫畫系列喺1991年出版，故事講述Tim Drake 點樣受訓成為第三代羅賓。呢兩套漫畫喺出版後都大受歡迎，於是 DC漫畫喺1993年為羅賓推出獨立單行本。

角色歷史
喺蝙蝠俠出現之後一年，作者 Bob Kane 同 Bill Finger 就將羅賓呢個角色加入故事入面，喺1940年以 Boy Wonder（簡譯：超凡男孩）形象出現喺 Detective Comics 第38期。Robin the Boy Wonder造形概念，係嚟自Errol Flynn嘅電影《俠盜羅賓漢》(The adventures of Robin Hood)，不過之後又改口話羅賓概念係嚟自知更鳥（robin bird）而唔係羅賓漢。
雖然羅賓最廣為人知係做蝙蝠俠助手，但佢亦同時係少年戰隊（Teen Titans）主要成員。而第一代羅賓 Dick Grayson 重係少年戰隊創辦人兼隊長。
羅賓總共經歷三代唔同人，佢哋分別係：

Dick Grayson
Dick Grayson 原本只係家族雜技團裏面嘅細路仔，之後，Dick 嘅屋企人俾黑社會殺死咗，Dick 就做咗孤兒仔。好彩蝙蝠俠收留佢，重教佢打交同埋調查技巧，無幾耐，佢就成為咗第一代羅賓啦。之後着住羅賓衫嘅 Dick 就同蝙蝠俠一齊將殺佢屋企人嘅兇手繩之於法。
過咗無耐，Dick 讀完中學後，準備去讀大學課程，但係喺呢段時間裏面，佢仍然能夠着住羅賓衫救人。無幾耐，DC 漫畫見少年戰隊新傳（The New Teen Titans）好收得，所以將 Dick 拉離蝙蝠俠漫畫，自立門戶叫夜翔（Nightwing）。
Dick Grayson 喺 Bruce Wayne 死咗之後，正式成為 Batman。
羅蘭米契納

羅蘭米契納（英文：Roland Michener；1900年4月19號—1991年8月6號）係加拿大律師、外交官同政治人，西北地區亞伯達人，1967年至1974年間出任第20任加拿大總督。
閏月

閏月（英文：intercalary month）係喺陰陽曆之中，按日月運行，喺某啲年份，補返落去嘅月份。太陽一歲，約莫等如12.37個月。如整年齊頭十二個月，約莫三百五十四到五日，一年就少咗0.37個月，噉過年就越來越早，年同季節唔相符。因爲隔兩到三年，一湊夠日數，就補返個月，等日月周期差距拉近，平衡季節月相。噉呢個月就係閏月，呢一年叫「閏年」，有十三個月，變成約莫三百八十四到五日。
置閏模式，約莫十九年會重複一次。
閏正月二十

閏正月二十係黃曆閏年時閏正月第二十日。因為閏正月唔係年年有，平時紀念都會響正月二十。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏正月初三

閏正月初三係黃曆閏年時閏正月第三日。因為閏正月唔係年年有，平時紀念都會響正月初三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏正月初七

閏正月初七係黃曆閏年時閏正月第七日。因為閏正月唔係年年有，平時紀念都會響正月初七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。